Καλούνται οι εκπαιδευτικοί των κλάδων ΠΕ02, ΠΕ09 και ΠΕ19-20 που επιθυμούν να αποσπασθούν για το σχολικό έτος 2012-2013 στο **Διαπολιτισμικό Λύκειο Ελληνικού** να υποβάλουν αίτηση μέχρι την Παρασκευή 7-9-2012 και ώρα 10:00 π.μ, στη Δ/νση Δ.Ε Δ΄ Αθήνας , Ομήρου 34, προσκομίζοντας τα απαραίτητα δικαιολογητικά.

Για την τοποθέτηση στο Διαπολιτισμικό Λύκειο θα ληφθούν υπόψη τα παρακάτω:

α) Επαρκή γνώση της ξένης γλώσσας της χώρας από την οποία προέρχεται το μεγαλύτερο ποσοστό των μαθητών, οι οποίοι φοιτούν στα σχολεία αυτά.

β) Ειδίκευση σε θέματα διδασκαλίας της Ελληνικής ως δεύτερης ή ξένης γλώσσας.

γ) Μετεκπαίδευση ή μεταπτυχιακές σπουδές σε θέματα Διαπολιτισμικής Αγωγής.

δ) Μετεκπαίδευση ή μεταπτυχιακές σπουδές σε επιστήμες της αγωγής.

ε) Μετεκπαίδευση ή μεταπτυχιακές σπουδές στο αντικείμενο διδασκαλίας τους.

στ) Διδακτική εμπειρία σε Σχολεία Διαπολιτισμικής Εκπαίδευσης.

ζ) Διδακτική εμπειρία σε Τάξεις Υποδοχής ή Φροντιστηριακά Τμήματα.

η) Επαρκή γνώση μιας διεθνούς γλώσσας (Αγγλικά, Γαλλικά, Γερμανικά).

θ) Βεβαιώσεις παρακολούθησης επιμορφωτικών σεμιναρίων σε θέματα Διαπολιτισμικής Εκπαίδευσης που πραγματοποιήθηκαν από φορείς του ΥΠΕΠΘ ή συνεργαζόμενους με αυτό φορείς.